Procurorii DIICOT spun că au fost sesizați pentru infracțiunea de trafic de persoane în 5 iunie, la mai bine de o lună de la săvârșirea faptei, deși plângerea penală formulată de către bunicul fetei fusese înregistrată la Postul de Poliție Dioști încă din 15 aprilie.







Cu privire la victima M.L.M., dispărută la data de 14.04.2019, DIICOT - Serviciul Teritorial Craiova a fost sesizat la data de 05.06.2019, de către Parchetul de pe lângă Judecătoria Craiova, prin declinare de competență, în vederea efectuării de cercetări cu privire la infracțiunea de trafic de persoane (...), având în vedere că bunicul victimei, I.S., a fost sunat în datele de 15.04.2019 și 19.04.2019 de către persoane necunoscute, care i-au comunicat că aceasta se află pe teritoriul Elveției.

Prin ordonanța Direcţiei de Investigare a Infracţiunilor de Criminalitate Organizată şi Terorism – Serviciul Teritorial Craiova din data de 06.06.2019, s-a dispus începerea urmăririi penale in rem, cu privire la infracțiunea de trafic de persoane.

S-a reținut că la data de 15.04.2019, lucrătorii Postului de Poliție Dioști au fost sesizați prin plângerea penală formulată de către bunicul fetei, din comuna Dioști, sat Radomir, județul Dolj, că nepoata sa a plecat în mod voluntar de la domiciliul său, din comuna Dioști, către municipiul Caracal și nu a mai revenit.

Prin ordonanța din 18.04.2019, Secția 4 Poliție Rurală Coșoveni - Postul de Poliție Coșoveni a început urmărirea penală pentru infracțiunea de lipsire de libertate în mod ilegal.

Cu privire la victima M.A.M., dispărută la data de 24.07.2019, prin ordonanța Parchetului de pe lângă Judecătoria Caracal din data de 26.07.2019 s-a dispus declinarea competenței de soluționare a cauzei pentru infracțiunea de omor. Cauza a fost înregistrată la Parchetul de pe lângă Tribunalul Olt, iar prin ordonanța din 26.07.2019 s-a dispus începerea urmăririi penale pentru infracțiunea de omor calificat.

Prin ordonanța din data de 27.07.2019 a Parchetului de pe lângă Tribunalul Olt, s-a dispus declinarea cauzei la D.I.I.C.O.T. – S.T. Craiova, existând indicii privind infracțiunea de trafic de persoane.

S-a reținut că (...) prin ordonanța din 25.07.2019 a Poliției Caracal s-a dispus începerea urmăririi penale in rem pentru infracțiunea de lipsire de libertate în mod ilegal, constând în aceea că în 24.07.2019 M.A.M a fost luată de către un transportator de ocazie de pe DN 64, din comuna Dobrosloveni, jud. Olt, ajungând în municipiul Caracal, unde a fost lipsită de libertate.

Prin ordonanța din data de 27.07.2019 a DIICOT – Serviciul Teritorial Craiova a dispus reunirea dosarelor, iar în aceeași zi a dispus extinderea urmăririi penale pentru săvârșirea în concurs a infracțiunilor de trafic de minori și viol și continuarea urmăririi penale a lui Gheorghe Dincă. Ulterior, s-a dispus reținerea lui Gheorghe Dincă pe o durată de 24 ore, începând cu 27.07.2019, ora 08.45 şi până la 28.07.2019 ora 08.45.

La data de 27.07.2019, D.I.I.C.O.T. – Serviciul Teritorial Craiova a solicitat Tribunalului Dolj arestarea preventivă a lui Dincă pe o perioadă de 30 de zile, începând cu 28.07.2019, pentru săvârșirea, în concurs, a infracțiunilor de trafic de minori și viol.

În dosarul (...) privind dispariția M.L.M, începând cu data de 05.06.2019 (momentul sesizării) au fost efectuate următoarele acte de urmărire penală:

05.06.2019 – dosarul nr. 203/D/P/2019 a fost înregistrat pe rolul DIICOT – Serviciul Teritorial Craiova, prin declinare de la Parchetul de pe lângă Judecătoria Craiova;

06.06.2019 – s-a dispus începerea urmăririi penale in rem pentru infracțiunea de trafic de persoane, prev. de art. 210 C.p. alin. 1 lit. a C.p. (privind victima M.L.M.)

12.06.2019 – ordonanță de dispunere a unei expertize criminalistice (INEC);

12.06.2019 - ordonanță prin care s-a dispus efectuarea unei expertize criminalistice pentru îmbunătățirea unor imagini surprinse de camerele de supraveghere, precum și raportul atașat acestuia;

17.06.2019 - 18.07.2019 – audieri martori;

24.06.2019 – efectuarea unei percheziții informatice autorizată de judecător;

28.06.2019 – activități specifice de căutare în teren;

04.07.2019 – raport de constatare criminalistică, dispus la 01.07.2019, cu privire la detecția comportamentului simulat față de bunicul și mama victimei M.L.M. (declarații de consimțământ), ca urmare a constatării existenței unor aspecte contradictorii în declarațiile acestora;

10.07.2019 – activități de identificare a terminalului mobil utilizat de victimă;

10.06.2019 –19.07.2019 au fost efectuate activități în baza unor metode speciale de cercetare;

11.07.2019 – ordonanță copierea datelor informatice conținute de mijloacele de stocare a datelor informatice, dispozitivele și sistemele informatice înscrise în mandatul de percheziție informatică nr. 121/11.07.2019;

11.07.2019 – autorizare efectuare percheziție informatică asupra terminalului mobil al unui martor.

Urmare a ordonanței de declinare din data de 27.07.2019, ora 01:30 a Parchetului de pe lângă Tribunalul Olt către D.I.I.C.O.T. – dosar nr. 297/P/2019 și a reunirii dosarului nr. 290/D/P/2019 la dosarul nr. 203/D/P/2019 (P.T. Olt – dosar nr. 297/P/2019), s-au efectuat următoarele activități:

27.07.2019, ora 07:20 – ordonanță de continuarea a urmăririi penale;

27.07.2019, ora 08:45 – reținerea suspectului DINCĂ GHEORGHE; 27.07.2019 – declarație suspect;

27.07.2019, ora 08:50 – aducerea la cunoștință că fost reținut și a drepturilor procesuale prev. de art. 83 C.p.p.;

27.07.2019, ora 09:15 – punerea în mișcare a acțiunii penale față de inculpat pentru infracțiunile de trafic de minori și viol;

27.07.2019, ora 09:20 – aducerea la cunoștință a punerii în mișcare a acțiunii penale; extinderea urmăririi penale pentru infracțiunile de trafic de minori și viol; continuarea urmăririi penale;

27.07.2019 – ridicare obiecte de vestimentație și încălțăminte (ordonanță);

27.07.2019 – ordonanță de delegare;

27.07.2019 – referat cu propunere de arestare preventivă față de inculpatul DINCĂ GHEORGHE, cercetat sub aspectul săvârșirii în concurs a infracțiunilor de trafic de minori și viol, prev. de art. 211 alin. 1 și 2 lit. a C.p. rap. la art. 210 alin. 1 lit. a C.p. și art. 218 alin. 1 și 3 lit. c C.p., cu aplic. art. 38 alin. 1și 2 C.p.

28.07.2019 – constatare la fața locului, la domiciliul inculpatului DINCĂ GHEORGHE;

28.07.2019 – extinderea acțiunii penale sub aspectul săvârșirii și a infracțiunii de omor calificat în sarcina inculpatului DINCĂ GHEORGHE;

29.07.2019 – conducere în teren a inculpatului, audiere martori, dispunerea unei expertize ce urmează a fi efectuată de către INC asupra probelor ridicate cu ocazia cercetării la fața locului;

30.07.2019 – începerea urmăririi penale in rem sub aspectul comiterii infracțiunii de neglijență în serviciu, prev. de art. 298 C.p. cu privire la apelurile telefonice inițiate de victima M.A.M. către Serviciul Unic de Urgență 112, respectiv cu privire la respectarea procedurilor specifice în astfel de situații.

Facem mențiunea că în perioada 2004 - 2019, pe rolul DIICOT – ST Craiova și DIICOT – BT Olt nu a fost înregistrată nicio cauză privind activități infracționale desfășurate de inculpatul DINCĂ GHEORGHE.

De asemenea, subliniem faptul că DIICOT a fost sesizată cu privire la infracțiunea de trafic de persoane, prev. de art.210 C.p. alin.1 lit. a C.p., abia în data de 05.06.2019, la mai mult de o lună de la săvârșirea faptei, deși plângerea penală formulată de către numitul I.S. fusese înregistrată la Postul de Poliție Dioști încă din data de 15.04.2019.

Menționam faptul că procedurile aplicabile în astfel de situații reclamă o acțiune promptă din partea autorităților judiciare, factorul timp fiind decisiv în astfel de cazuri.

Instituția precizează că în perioada 2004 - 2019 pe rolul structurilor din Craiova și Olt nu a fost înregistrat niciun dosar privind posibile infracțiuni săvârșite de Gheorghe Dincă."Menționăm faptul că procedurile aplicabile în astfel de situații reclamă o acțiune promptă din partea autorităților judiciare, factorul timp fiind decisiv în astfel de cazuri", afirmă DIICOT.În ancheta în care uciderea celor două fete - Luiza Mihaela Melencu și Alexandra Mihaela Măceșanu - luni, procurorii l-au dus pe Gheorghe Dincă în teren pentru reconstituire, iar în urma procedurii, a fost dispusă o expertiză asupra probelor ridicate în urma cercetărilor la fața locului.De asemenea, procurorii au dispus și începerea urmăririi penale in rem pentru infracțiunea de neglijență în serviciu, cu privire la apelurile la 112 ale Alexandrei, mai spune DIICOT.